Indicele ROBOR la trei luni, în funcţie de care se calculează costul creditelor de consum în lei cu dobânda variabilă, a crescut vineri cu 0,03 puncte procentuale, până la 2,93% pe an, potrivit datelor publicate de Banca Naţională a României, preluate de Agerpres .

BNR / FOTO: ALEX TUDOR / AGERPRES FOTO, https://foto.agerpres.ro

În perioada similară a anului trecut, respectiv 18 ianuarie 2018, indicele era 1,98% pe an.



În ceea ce priveşte indicele la 6 luni, utilizat în calculul dobânzilor la creditele ipotecare în lei cu dobândă variabilă, acesta a crescut vineri cu 0,02 puncte procentuale, la 3,22% pe an.



ROBOR la 9 luni, care reprezintă rata dobânzii plătită la creditele în lei atrase de băncile comerciale de la alte bănci comerciale, a rămas la aceeaşi valoare ca în ziua precedentă, respectiv 3,34% pe an. Indicele ROBOR la 12 luni a câştigat 0,01 puncte procentuale, ajungând la 3,45%.

ŞTIRILE ZILEI